મહિનાની શરૂઆતમાં આપના સંતાનો વધુ લાગણીશીલ બનશે અને આપ પણ એની તરફ વધુ લાગણીથી જોડાશો. સાથોસાથ આપ બાળકો સાથે વધુમાં વધુ સમય પસાર કરવા ઉત્સુક રહેશો. શરૂઆતમાં તમારા વિચારોમાં નકારાત્મકતા રહેશે પરંતુ બીજા સપ્તાહ બાદ તેમાં સુધારો આવશે. મહિનાના મધ્ય પછી તમે બૌદ્ધિક પ્રતિભાથી ઘણા કાર્યો ઉકેલી શકશો. શરૂઆતમાં તમે આર્થિક સમસ્યા પર વધુ ધ્યાન આપશો. વ્યવસાયમાં અને દરેક કાર્યમાં સફળતા મળશે. જોકે આવક મામલે તમે જે આયોજન કર્યું હશે તેમાં ક્યાંકને ક્યાંક ખામી રહેતી હોય અથવા અપેક્ષા કરતા ઓછી આવક હોય તેવું લાગશે. શરૂઆતના ચરણમાં સારા વસ્ત્ર અને સારા ભોજનની પ્રાપ્તિ થશે. આખા મહિનાની વાત કરીએ તો આર્થિક રીતે લાભદાયી સમય નથી. શત્રુ અને વિરોધી આપને હાનિ પહોચાડવાનો પ્રયાસ કરશે તેથી સાવધાન રહેવું જરૂરી છે. મહિનાના ઉત્તરાર્ધમાં ખર્ચમાં વૃદ્ધિ થતા આપ પરેશાન રહેશો. વિદ્યાર્થીઓ માટે સમય અનુકૂળ છે. આપની એકાગ્રતા અને સમજશક્તિમાં દેખીતો સુધારો આવશે. આપ પોતાના મનની લાગણીઓ આપ્તજનો સમક્ષ વ્યક્ત કરશો. આપનો જુનો વિવાદ કોઈના મધ્યસ્થી દ્વારા હલ થશે. આપને ગમતી વસ્તુ વાજબી કિંમતે મળી શકશે. શરૂઆતથી જ આપનાં લગ્નજીવનમાં પ્રેમ અને આકર્ષણ વધશે પરંતુ છતાંય સંબંધોમાં ખૂબ ગતિશિલતાના બદલે સ્થિરતાનો અહેસાસ વધુ લાગશે. વિદ્યાર્થીઓએ અભ્યાસમાં ધ્યાન રાખવું. માનસિક ચંચળતા ઉપરાંત દિશાહિનતા કારણે અભ્યાસમાં ઘણી વિપરિત અસર પડી શકે છે.